Celia Santos

Celia Santos García (Bergara, 1972) idazlea, haur eta gazteentzako ipuinak zein helduentzako eleberriak idatzi ditu gaztelaniaz. Emakumeak protagonista dituzten istorioak kontatzen ditu, emakume errebelde, ekintzaile eta aitzindariak gogoko ditu, ahanztura pairatu dutenak.

 Bizitza 
Santosen gurasoak Salamancatik Euskal Herrira migratu zuten 60. hamarkadan, hori dela eta Bergaran jaio zen. Egun, 2024an, Bartzelonan bizi eta lan egiten du. Bartzelonako Ateneoan narratiba ikasi eta haur eta gazteentzako zenbait liburu idatzi ditu, adibide dira Indy, una moto de cuento eta El faro de los corazones extraviados. Arrakasta La maleta de Ana helduentzako eleberriarekin etorri zitzaion, non 60. eta 70. hamarkadetan Alemaniara migratutako emakumeen gaia jorratzen zuen. Ondoren, Más rápida que la vida eleberrian Dorothy Levitt-en istorioa kontatu zuen, atzerako ispiluaren asmatzailea. La niña de Rusia-n berriz Teresa Alonso donostiarraren benetako historia kontatu zuen, hau da, 1937ko gerrako haur baten bizipenak. Bere azken eleberrian, El país del atardecer dorado (2024) liburuan emakumeen migrazioaren gaia berreskuratu zuen, baina ordukoan, Elisa, fikziozko protagonista, Australiara joan zen Marta planaren barruan. 

 Erreferentziak 

 Kanpo estekak 

Kategoria:Bergararrak
Kategoria:Emakume idazleak
Kategoria:XXI. mendeko idazleak
Kategoria:Eleberrigileak
Kategoria:Gaztelaniazko idazleak